b"\n_START_ARTICLE_\nNikolai Bogoli\xc3\xbabov\n_START_SECTION_\nRecerca\n_START_PARAGRAPH_\nEls treballs fonamentals de Nikolai Bogoli\xc3\xbabov es van dedicar a m\xc3\xa8todes asimpt\xc3\xb2tics de la mec\xc3\xa0nica no lineal, teoria qu\xc3\xa0ntica de camps, mec\xc3\xa0nica estad\xc3\xadstica, c\xc3\xa0lcul de variacions, m\xc3\xa8todes d'aproximaci\xc3\xb3 en an\xc3\xa0lisi matem\xc3\xa0tica, equacions diferencials i equacions de f\xc3\xadsica matem\xc3\xa0tica, teoria de l'estabilitat, teoria dels sistemes din\xc3\xa0mics i a moltes altres \xc3\xa0rees ._NEWLINE_Va construir una nova teoria de matrius de dispersi\xc3\xb3, va formular el concepte de  causalitat microsc\xc3\xb2pica, va obtenir resultats importants en electrodin\xc3\xa0mica qu\xc3\xa0ntica, i va investigar sobre la base del teorema de la falca les relacions de dispersi\xc3\xb3 en la f\xc3\xadsica de part\xc3\xadcules elementals. Va suggerir una nova s\xc3\xadntesi de la teoria de Bohr de les funcions quasiperi\xc3\xb2diques i va desenvolupar m\xc3\xa8todes per a la integraci\xc3\xb3 asimpt\xc3\xb2tica d'equacions diferencials no lineals que descriuen processos oscil\xc2\xb7lants._NEWLINE_El fam\xc3\xb3s f\xc3\xadsic nord-americ\xc3\xa0 i director del Projecte Manhattan, Robert Oppenheimer, va quedar bastant sorpr\xc3\xa8s quan va con\xc3\xa8ixer el treball de Bogoli\xc3\xbabov en el camp de les relacions de dispersi\xc3\xb3: de fet, coneixia el seu treball sobre oscil\xc2\xb7lacions no lineals, \xc3\xa9s a dir, un camp completament diferent. Cient\xc3\xadfics estrangers en general, durant algun temps van creure que Bogoli\xc3\xbabov era un nom d'equip, un pseud\xc3\xb2nim darrere del qual s'amagaven diversos f\xc3\xadsics i matem\xc3\xa0tics.\n_START_SECTION_\nAlumnes notables\n_START_PARAGRAPH_\nGalina I\xc3\xb3ssifovna Biriuk, I\xc3\xb3ssif Gikhman, Kiril G\xc3\xbarov, Dmitri Z\xc3\xbabarev, Vlad\xc3\xadmir Kadixevski, Iridi Kvasnikov, Iuri Klimont\xc3\xb3vitx, Selim Krein, Aleksandr Kurbatov, Anatoli Logunov, Bor\xc3\xads Medv\xc3\xa9dev, Iuri Mitropolski, Vs\xc3\xa9volod Moskalenko, Vlad\xc3\xadmir Petr\xc3\xb3vitx Pavlov, Ostap Parassiuk, Mikha\xc3\xafl Poliv\xc3\xa0nov, Bor\xc3\xads Sad\xc3\xb3vnikov, Aleksei Sissakian, Bor\xc3\xads Struminski, Aleksandr Dm\xc3\xadtrievitx Sukh\xc3\xa0nov, Albert Tavkhelidze, Serguei Ti\xc3\xa0blikov, Vitali Petr\xc3\xb3vitx Xelest, Dmitri X\xc3\xadrkov."